Lakko pysäytti kuljetusalan - Savon Sanomat
Kotimaa 02.03.2010 19:36
Lakko pysäytti kuljetusalan
Auto- ja kuljetusalan kiistassa ei päästy tänään sopuun, mikä tarkoittaa lakon jatkumista toistaiseksi. Neuvotteluita jatketaan jälleen huomenna.
AKT:n hallituksen on määrä kokoontua pohtimaan tilannetta puoliltapäivin.
Kuljetusalan lakko alkoi tiistaina kello 18. Auto- ja Kuljetusalan työntekijäliitto AKT:n ja Autoliikenteen työnantajaliiton edustajat jatkoivat koko tiistai-illan neuvotteluja valtakunnansovittelija Esa Lonkan johdolla valtakunnansovittelijan toimistossa.
Lakko pysäytti suurimman osan henkilö- ja tavaraliikenteestä.
Linja-autoliikenteestä arviolta kaksi kolmasosaa uhkaa jäädä lakon aikana ajamatta. Esimerkiksi kaupunkien välisistä bussivuoroista ajettaisiin korkeintaan joka neljäs. Junat kulkevat normaaliin tapaan.